Belmont Bruins Short Sleeve Polos
Belmont BruinsPolosShort SleeveSale Items Hosea 11 | Beibele Inthaneteng | Phetolelo ya Lefase le Lefsa
11 “Isiraele ke mo ratile ge e be e sa le mošemane,+ ka bitša morwa wa ka kua Egipita.+
2 “Ba biditšwe.+ Ge ba bitšwa ba ile ba tloga.+ Ba ile ba thoma go direla diswantšho tša Baali dihlabelo+ gomme ba thuntšhetša diswantšho tše di betlilwego muši wa dihlabelo.+
3 Ge e le nna ke rutile Baefuraime go sepela,+ ka ba kuka ka matsogo a ka;+ eupša ba be ba sa lemoge gore ke ba alafile.+
4 Ke ile ka dula ke ba goga ka dithapo tša botho bjo bo swanelago batho, ke ba goga ka marala a lerato,+ moo ke ilego ka etša yo a ba tlošago joko melaleng,*+ ka tlišetša yo mongwe le yo mongwe wa bona dijo ka botho.+
5 A ka se boele nageng ya Egipita, eupša Asiria e tla ba kgoši ya gagwe+ ka gobane ba ganne go boela go nna.+
6 Tšhoša e tlo dikologa metseng+ ya gagwe, ya tloša mapheko a gagwe le go ba fediša+ ka baka la maano a bona.+
7 Batho ba ka ba lemetše go ntlhanogela.+ Le ge ba ba bitša gore ba boele go yo godimodimo, ga go na le o tee yo a emago.
8 “Nka go lahla bjang wena Efuraime?+ Nka lesa bjang go go hlakodiša wena Isiraele?+ Nka go swantšha bjang le Adema?+ Nka go dira bjang tše ke di dirilego Tseboima?+ Pelo ya ka e fetogile;+ e bile ke tletše kwelobohloko.
9 Nka se ke ka tuka bogale.+ Nka se ke ka fediša Efuraime gape+ ka gobane ke nna Modimo,+ ga se nna motho, ke Mokgethwa gare ga lena;+ nka se tle ke galefile.
10 Ba tlo latela Jehofa.+ O tla rora bjalo ka tau;+ yena o tla rora+ gomme bana ba tla ba thothomela ba etšwa bodikela.+
11 Ba tlo tšwa Egipita+ ba thothomela go etša nonyana gomme ba tlo etša leeba ge ba etšwa nageng ya Asiria;+ ke tla ba dudiša ka dintlong tša bona,” o re’alo Jehofa.+
12 “Efuraime e ntikaneditše+ ka maaka, ba ntlo ya Isiraele bona ba ntikaneditše ka bofora. Eupša Juda e sa dutše e sepela le Modimo,+ e bile e botegela Mokgethwakgethwa.”
^ Phetolelo ya lentšu ka lentšu e re, “mehlagareng.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D28%26Chapter%3D11%26wtlocale%3DSE%26srcid=share⊂ject=Bala Beibele Inthaneteng